સામગ્રી: પીએમ કૅર ફંડમાં કેટલાં નાણાં એકઠાં થયાં હતાં અને તે રૂપિયાનું શું થયું તે વિશે કોઈ માહિતી મળી શકતી નથી

સમગ્ર અહેવાલ વિસ્તારથી

દિલ્હીના સાકેત વિસ્તારમાં રહેતા આલોક ગુપ્તા તેમનાં 66 વર્ષીય માતા માટે એક વૅન્ટિલેટર સાથેનો બેડ શોધી રહ્યા છે. તેમણે દિલ્હી, ફરિદાબાદ, ગુરુગ્રામ અને નોઇડાની મોટા ભાગની હૉસ્પિટલોનો સંપર્ક કરી જોયો, પરંતુ તેમને ક્યાંય બેડ નથી મળ્યો. તેમનાં માતાનું ઓક્સિજનનું સ્તર જીવલેણ સ્તરે ઘટી ગયું છે.

તેઓ જણાવે છે, “જે દિવસે ઓક્સિજન લેવલ 90થી નીચે આવ્યું, ત્યારથી હું હૉસ્પિટલોમાં વૅન્ટિલેટર વાળી પથારી શોધું છું. પરંતુ હજુ પથારી નથી મળી. મારાં માતાને ICU બેડની તાત્કાલિક જરૂર છે.”

ઉત્તર પ્રદેશના અલીગઢમાં 18 વર્ષના નદીમે બે દિવસ પહેલાં જ ICUમાં બેડ ન મળવાના કારણે જીવ ગુમાવ્યો હતો.

અલાહાબાદની સ્વરૂપ રાણી હૉસ્પિટલમાં 50 વર્ષ સુધી ડૉક્ટર તરીકે કામ કરનાર 80 વર્ષના ડૉ. જે. કે. મિશ્રાને તે હૉસ્પિટલમાં જ વૅન્ટિલેટર સાથેની પથારી ન મળી અને સારવાર વગર જ તેમણે જીવ ગુમાવ્યો હતો.

તેમનાં પત્ની શહેરનાં જાણીતા ડૉક્ટર છે છતાં તેઓ પોતાના પતિનો જીવ બચાવી ન શક્યાં.

રાજધાની અને દેશનાં બાકીના શહેરોની હૉસ્પિટલમાં જે સ્થિતિ છે તેના માટે 'ભયંકર' શબ્દ પણ નાનો પડે છે. અસંખ્ય લોકો એક-એક શ્વાસ માટે તરફડિતાં મૃત્યુ પામી રહ્યા છે અને આવા અહેવાલ સતત આવી રહ્યા છે.

પહેલાંથી બધી ખબર હતી

27 માર્ચ 2020ના રોજ વડા પ્રધાન નરેન્દ્ર મોદીએ પીએમ કૅર્સ ફંડની જાહેરાત કરી.

ગયા વર્ષે દેશમાં કોરોનાના કેસ વધ્યા ત્યારે એક વાત નક્કી હતી કે હૉસ્પિટલોમાં દાખલ થતા કોવિડ-19ના દર્દીઓને શ્વાસ લેવામાં તકલીફ પડી રહી છે અને દેશમાં વૅન્ટિલેટરની સખત અછત છે.

વૅન્ટિલેટર એક પ્રકારનું મેડિકલ સાધન છે. સંક્રમિત દર્દીનાં ફેફસાં જ્યારે નબળાં પડવા લાગે ત્યારે તેને જરૂરી ઓક્સિજન આપીને કાર્યરત્ રાખવા માટે વૅન્ટિલેટર મદદરૂપ હોય છે. તેના ઉપયોગથી ગંભીર દર્દીઓના જીવ બચાવી શકાય છે.

આમ તો વર્ષ 2020માં દેશમાં વૅન્ટિલેટર્સની સંખ્યા અંગે કોઈ સરકારી આંકડા ઉપલબ્ધ ન હતા, પરંતુ સરકારી હૉસ્પિટલોમાં કુલ ICU બેડના હિસાબથી દેશમાં લગભગ 18થી 20 હજાર વૅન્ટિલેટર્સ ઉપલબ્ધ હતાં.

તે સમયે એવો અંદાજ હતો કે ભારતમાં કોરોનાના વધતા કેસને ધ્યાનમાં રાખીને બે લાખ સુધી વૅન્ટિલેટર્સની જરૂર પડી શકે છે.

27 માર્ચ 2020ના રોજ વડા પ્રધાન નરેન્દ્ર મોદીએ પીએમ કૅર્સ ફંડની જાહેરાત કરી. કોવિડ-19ને ધ્યાનમાં...\nઅગાઉની સામગ્રીનો સારાંશ નીચે મુજબ કરી શકાય છે:
ગયા વર્ષે પીએમ કૅર ફંડ્સમાંથી વૅન્ટિલેટર્સ ખરીદવા 2000 કરોડ રૂપિયા ફાળવવામાં આવ્યા હતા. તે વૅન્ટિલેટર્સનું શું થયું? બીબીસીની તપાસમાં આ મુજબ જાણવા મળ્યું: